ai4bharat/Pralekha huggingface dataset:
రైల్వే మంత్రిత్వ శాఖ
భారతీయ రైల్వేల కు 700 మెగాహర్ట్ జ్ బ్యాండ్ లో 5 మెగాహర్ట్ జ్ స్పెక్ట్రమ్ ను కేటాయింపున కు ఆమోదం తెలిపిన మంత్రిమండలి
దీని తో రైలుబండ్ల కార్యకలాపాల లో భద్రత, సురక్ష పెరుగుతాయి
రైల్వేల కార్యకలాపాల లోను, భద్రత లోను వ్యూహాత్మక మైన బదలాయింపు చోటు చేసుకొంటుంది
లోకో పైలట్ లు, గార్డు ల తో నిరాటంకమైనటువంటి పద్ధతి లో కమ్యూనికేశన్ కు వీలు పడుతుంది, తద్ద్వారా భద్రత మెరుగవుతుంది
నిర్వహణ పరమైన, సురక్షాత్మక, భద్రత పరమైన ఏప్లికేశన్స్ కోసం సురక్షితమైన వాయిస్, వీడియో, డేటా కమ్యూనికేశన్ సేవలు అందుబాటు లోకి రాగలవు
మొత్తం ప్రాజెక్టు కు అంచనా పెట్టుబడి 25,000 కోట్ల రూపాయల కు పైగానే ఉంటుంది
ఈ ప్రాజెక్టు ను రాబోయే 5 సంవత్సరాల లో పూర్తి చేయడం జరుగుతుంది
దీనికి తోడు, రైల్వేలు దేశీయం గా అభివృద్ధి అయినటువంటి ట్రేన్ కలిఝన్ అవాయిడెన్స్ సిస్టమ్ కు ఆమోదం తెలిపింది; అది రైలుబండ్లు తాకిడుల బారిన పడడం నుంచి తప్పించుకోవడం లో సాయపడనుంది, ఫలితం గా ప్రయాణికుల సురక్ష కు పూచీ లభించగలదు
రైల్వే స్టేశన్ ల పరిసరాల వద్ద, రైలుబండ్లల లోను సార్వజనిక భద్రత ను, సురక్ష సేవల ను దృష్టి లో పెట్టుకొని 700 మెగా హర్ట్ జ్ ఫ్రీక్వెన్సీ బ్యాండ్ లో 5 మెగా హర్ట్ జ్ స్పెక్ట్రమ్ ను భారతీయ రైల్వేల కు కేటాయించే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ‘ఆత్మనిర్భర్ భారత్’ కు ప్రోత్సాహాన్ని అందించేందుకు గాను ఈ చర్య ను తీసుకోవడమైంది.
ఈ స్పెక్ట్రమ్ తోనే భారతీయ రైల్వేలలు తన కు చెందిన మార్గాల లో ఎల్ టిఇ  ఆధారిత మొబైల్ ట్రేన్ రేడియో కమ్యూనికేశన్ ను అందించాలని ఆశించడమైంది. ఈ ప్రాజెక్టు తాలూకు అంచనా పెట్టుబడి 25,000 కోట్ల రూపాయలకు పైగానే ఉంది. రాబోయే 5 సంవత్సరాల లో ఈ ప్రాజెక్టు పూర్తి కానుంది.
దీనికి అదనం గా, దేశీయం గా అభివృద్ధి అయినటువంటి ట్రేన్ కలిఝన్ అవాయిడెన్స్ సిస్టమ్  కు భారతీయ రైల్వేలు ఆమోదం తెలిపింది. ఇది రైలుబండి ప్రమాదం బారిన పడకుండా కాపాడడం లో సాయపడనుంది. అంతేకాకుండా దీని వల్ల ప్రయాణికుల భద్రత కు కూడా పూచీ లభిస్తుంది.
దీని తో రైల్వేల కార్యకలాపాలలోను, నిర్వహణ వ్యవస్థ లోను వ్యూహాత్మకమైనటువంటి బదలాయింపు చోటు చేసుకోగలదు. ఇది ప్రస్తుత మౌలిక సదుపాయాల ను ఉపయోగించుకొంటూ ఎక్కువ రైళ్ల ను సమకూర్చుకోవడం కోసం లైన్ కెపాసిటీ ని పెంచుకోవడం లో, భద్రత ను మెరుగుపర్చడం లో తోడ్పడగలదు. ఆధునిక రైల్ నెట్ వర్క్ రూపు దాల్చడం తో రవాణా వ్యయం తగ్గి, అధిక సామర్థ్యం అందిరాగలదు. అలాగే, ఇది ‘మేక్ ఇన్ ఇండియా’ మిశన్ ను నెరవేర్చడం లోను, ఉపాధి అవకాశాల ను అందించడం లోను బహుళ జాతీయ పరిశ్రమల ను వాటి తయారీ యూనిట్ లను ఏర్పాటు చేసేటట్టు ఆకర్షించనూగలదు.
భారతీయ రైల్వేల కు ఎల్ టిఇ ని అందించడం లోని ఉద్దేశమల్లా నిర్వహణ, భద్రత, సురక్ష తో ముడిపడ్డ ఏప్లికేశన్స్ కోసం సురక్షితమైన, బరోసా ఉంచదగ్గ వాయిస్, వీడియో, డేటా కమ్యూనికేశన్ సేవల ను అందించడమే. ఆధునిక సిగ్నలింగ్, రైలు సురక్షప్రణాళిక ల కోసం దీని ని ఉపయోగించడం జరుగుతుంది. అంతే కాకుండా లోకో పైలట్ లు, గార్డుల మధ్య నిరాటంకమైన కమ్యూనికేశన్ కు పూచీ పడడానికి గాను కూడా దీని ని ఉపయోగిస్తారు. ఇది రైలు బండి తాలూకు సురక్షత కు, వేగవంతమైన కార్యకలాపాల కు పూచీ పడడం లో ఇంటర్ నెట్ ఆఫ్ థింగ్స్  ఆధారిత రిమోట్ ఎసెట్ మానిటరింగ్ కు, ప్రత్యేకించి కోచ్ లు, సరకు ల బండ్లు, లోకో ల పర్యవేక్షణ, రైలు పెట్టెల లో సిసిటివి కేమరా ల లైవ్ వీడియో ఫీడ్ కు వీలు కల్పించగలదు.
దీని కోసం భారత టెలికం నియంత్రణ ప్రాధికార సంస్థ  సిఫారసు చేసిన ప్రకారం కేప్టివ్ యూస్ కు గాను రాయల్టీ చార్జీలు, లైసెన్స్ ఫీ కోసం టెలికమ్యూనికేశన్స్ విభాగం నిర్ణయించిన ఫార్మ్యులా ఆధారం గా స్పెక్ట్రమ్ చార్జీల ను విధించే అవకాశం ఉంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 185.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.70 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,85,53,44,495
|
|
అందుబాటులోని నిల్వలు
|
|
15,70,79,006
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 185.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.70 కోట్లకుపైగా  నిల్వలు అందుబాటులో ఉన్నాయి.
విద్యుత్తు మంత్రిత్వ శాఖ
సిక్కింలోని తీస్తా నది ఆకస్మిక వరదల వల్ల కేంద్ర జల విద్యుత్ ఉత్పత్తి కేంద్రాలపై పడిన ప్రభావాన్ని అంచనా వేస్తున్న కేంద్ర విద్యుత్ మంత్రిత్వ శాఖ
వరద నీరు తగ్గిన తర్వాత జల విద్యుత్ ప్రాజెక్టులకు జరిగిన నష్టాన్ని అంచనా వేయనున్న కేంద్ర ప్రభుత్వం
వీలైనంత త్వరగా జల విద్యుత్ ప్రాజెక్టుల్లో విద్యుత్ ఉత్పత్తి ప్రారంభించేందుకు చర్యలు
సిక్కింలోని తీస్తా నదికి వచ్చిన వరదల కారణంగా ఏర్పడిన పరిస్థితిని కేంద్ర విద్యుత్ మంత్రిత్వ శాఖ నిరంతరం పర్యవేక్షిస్తోంది. మంత్రిత్వ శాఖ కార్యదర్శి శ్రీ పంకజ్ అగర్వాల్ అత్యవసర సమావేశాన్ని నిర్వహించి పరిస్థితిని సమీక్షించారు. సమీక్షా సమావేశంలో మంత్రిత్వ శాఖ సీనియర్ అధికారులు, ఇందులో విద్యుత్ మంత్రిత్వ శాఖ, కేంద్ర జల విద్యుత్ ఉత్పత్తి కేంద్రాలు, సెంట్రల్ ఎలక్ట్రిసిటీ అథారిటీ సీనియర్ అధికారులు పాల్గొన్నారు.
2023 అక్టోబర్ 3- 4 మధ్య రాత్రి తీస్తా నదికి ఆకస్మిక వరద రావడంతో తీస్తా-V జల విద్యుత్ కేంద్రం నుంచి తార్ఖోలా/పాంఫోక్ వరకు దిగువన ఉన్న అన్ని వంతెనలు మునిగిపోయాయి/ కొట్టుకుపోయాయి, దీనివల్ల ఈ ప్రాంతాల్లో రాకపోకలు, కమ్యూనికేషన్ సౌకర్యాలు నిలిచి పోయాయి. తీస్తా V పవర్ స్టేషన్  డ్యామ్పై వరద నీరు చేరింది. ప్రాజెక్టు ప్రాంతాలకు అనుసంధానించే అన్ని రహదారులు, కొన్ని నివాస ప్రాంతాలు తీవ్రంగా దెబ్బతిన్నాయి. ప్రస్తుతం పవర్ స్టేషన్ ను మూసివేసి ఉత్పత్తి నిలిపి వేశారు. అన్ని ప్రాజెక్ట్లలో పనిచేస్తున్న సిబ్బందిని సకాలంలో ఖాళీ చేసి వారిని సురక్షిత ప్రాంతాలకు తరలించారు. వరదల వల్ల V పవర్ స్టేషన్ లో ఒక వ్యక్తి ప్రాణాలు కోల్పోయినట్టు గుర్తించారు.
నిర్మాణంలో ఉన్న జల విద్యుత్ కేంద్రం తీస్తా VI  పనులకు అంతరాయం ఏర్పడింది. పవర్హౌస్, ట్రాన్స్ఫార్మర్ గుహలోకి వరద నీరు చేరింది. బ్యారేజీ తో పాటు పవర్ హౌస్ వద్ద కుడి, ఎడమ గట్లను అనుసంధానించే వంతెనలు కొట్టుకుపోయాయి. ప్రాజెక్టు స్థలంలో పనిచేస్తున్న ఇద్దరు క్రేన్ ఆపరేటర్ల ఆచూకీ లభించలేదు గల్లంతయిన సిబ్బంది ఆచూకీ కోసం అన్ని ప్రయత్నాలు చేస్తున్నారు.
దిగువ పశ్చిమ బెంగాల్ రాష్ట్రంలో ఉన్న టీఎల్ డీపీ -III  , టీఎల్ డీపీ -IV విద్యుత్ కేంద్రాలకు పెద్దగా నష్టం వాటిల్లలేదని గుర్తించారు. ఈ రెండు కేంద్రాలు సురక్షితంగా ఉన్నాయి, అయితే వరద నీటితో పాటు భారీగా పూడిక పేరుకుపోవడంతో ఉత్పత్తి నిలిపి వేశారు.సాధ్యమైనంత త్వరగా ఈ రెండు కేంద్రాలలో ఉత్పత్తి ప్రారంభించడానికి అధికారులు చర్యలు తీసుకుంటున్నారు. రంగిత్ లోయలో నిర్మాణంలో ఉన్న రంగిత్ IV విద్యుత్ కేంద్రం ,పని చేస్తున్న రంగిత్ పవర్ స్టేషన్  ఎటువంటి నష్టం జరగలేదు.
నీటి మట్టం తగ్గిన తర్వాత అన్ని ప్రాజెక్టులకు కలిగిన నష్టాన్ని వివరంగా అంచనా వేస్తారు. ప్రభావిత ప్రాంతాల్లో ఆహారం, మందులు, విద్యుత్ మొదలైన నిత్యావసర వస్తువులు సరఫరా చేయడానికి రాష్ట్ర ప్రభుత్వం, విపత్తు నిర్వహణ అధికారులు, జిల్లా యంత్రాంగం సహాయంతో సాధ్యమైన అన్ని ప్రయత్నాలు జరుగుతున్నాయి.
రహదారి రవాణా, హైవేల మంత్రిత్వ శాఖ
ప్రధాన మంత్రి నాయకత్వంలో, స్వచ్ఛ భారత్ మిషన్ దేశంలో ఒక పరిశుభ్రత ఉద్యమంలా మారిందన్న చెప్పిన శ్రీ నితిన్ గడ్కరీ
రహదారి రవాణా & జాతీయ రహదారుల మంత్రిత్వ శాఖతో పాటు దాని ఆధ్వర్యంలోని ఎన్హెచ్ఏఐ, ఎన్ఐడీసీఎల్, ఐఏహెచ్ఈ కూడా 'స్వచ్ఛత హి సేవ' ప్రచారంలో చురుకుగా పాల్గొన్నాయి
గౌరవనీయులైన ప్రధాన మంత్రి శ్రీ నరేంద్ర మోదీజీ నాయకత్వంలో, స్వచ్ఛ్ భారత్ మిషన్ ప్రారంభమైన నాటి నుంచి దేశంలో పరిశుభ్రతను పెంచే ఒక ప్రజా ఉద్యమంగా మారిందని కేంద్ర రహదారి రవాణా & జాతీయ రహదారుల శాఖ మంత్రి శ్రీ నితిన్ గడ్కరీ ఈ రోజు పేర్కొన్నారు.
రహదారి రవాణా & జాతీయ రహదారుల మంత్రిత్వ శాఖతో పాటు దాని అధ్వర్యంలోని ఎన్హెచ్ఏఐ, ఎన్ఐడీసీఎల్, ఐఏహెచ్ఈ కూడా 'స్వచ్ఛత హి సేవ' ప్రచారంలో చురుకుగా పాల్గొన్నాయి. స్వచ్ఛతను పాటించాలన్న మహాత్మాగాంధీకి నివాళులు అర్పిస్తూ, పరిశుభ్రత & సమాజ భాగస్వామ్య ప్రాముఖ్యతను స్పష్టం చేశాయి. పరిశుభ్రత కార్యకలాపాల కోసం సమాజంతో కలిసి శ్రమదానం కోసం ఒక గంట సమయం కేటాయించాలని చెబుతూ, ఇటీవలి 'మన్ కీ బాత్'లో, గౌరవ ప్రధాన మంత్రి శ్రీ నరేంద్ర మోదీ "ఏక్ తారీఖ్, ఏక్ ఘంటా, ఏక్ సాథ్" పిలుపు ఇచ్చారు.
రహదారి రవాణా & జాతీయ రహదారుల మంత్రిత్వ శాఖ కార్యదర్శి శ్రీ అనురాగ్ జైన్ ఆధ్వర్యంలో, హైదరాబాద్ సమీపంలోని టోల్ ప్లాజాలో పరిశుభ్రత కార్యక్రమంలో ‘శ్రమదానం’ చేశారు. కార్యాలయాలు, ఇతర పరిసర ప్రాంతాల్లో పరిశుభ్రతను పాటించాల్సిన అవసరాన్ని ఆయన స్పష్టం చేశారు. శ్రీ అనురాగ్ జైన్తో పాటు ఎన్హెచ్ఏఐ చైర్మన్ శ్రీ సంతోష్ కుమార్ యాదవ్, ఇతర సీనియర్ అధికార్లు కూడా ఈ కార్యక్రమంలో పాల్గొన్నారు.
మంత్రిత్వ శాఖ సంయుక్త కార్యదర్శి శ్రీ కమలేష్ చతుర్వేది, ఏడీజీ శ్రీ డి సారంగి సమక్షంలో, ఒడిశాలోని కోణార్క్లో ఉన్న చంద్రభాగలో, ఎన్హెచ్ 316 వద్ద సముద్ర తీర ప్రాంత శుభ్రత కార్యక్రమం నిర్వహించారు.
మంత్రిత్వ శాఖ సంయుక్త కార్యదర్శి శ్రీ ఎస్.పి. సింగ్, న్యూదిల్లీ న్యూ మోతీబాగ్లోని ప్రభుత్వ రెసిడెన్షియల్ అకామడేషన్స్ కాంప్లెక్స్ నివాసితులతో కలిసి 'శ్రమదానం'లో పాల్గొన్నారు. ఎన్బీసీసీ ఉద్యోగులు కూడా భాగస్వాములయ్యారు.
దేశంలోని వివిధ ప్రాంతాల్లో 1,000కి పైగా శుభ్రత కార్యక్రమాలు నిర్వహించారు. సీనియర్ అధికార్లు, సిబ్బంది, సామాన్య ప్రజలు పెద్ద సంఖ్యలో పాల్గొన్నారు.
ఎక్కువ మందిని కలిపే ప్రదేశాలు కావడంతో టోల్ ప్లాజాల వద్ద ఎక్కువ శుభ్రత కార్యకలాపాలు చేపట్టారు. రోడ్డు పక్కన ఉండే దాబాలు, ప్రాజెక్టు ప్రాంతాల్లోనూ పరిశుభ్రత కార్యక్రమాలు నిర్వహించారు.
ఎన్హెచ్ఏఐ, దిల్లీలోని ద్వారక ఎక్స్ప్రెస్వే దగ్గర పరిశుభ్రత కార్యక్రమం నిర్వహించగా; ఎన్హెచ్ఐడీసీఎల్, లోధి రోడ్లోని ఖన్నా మార్కెట్లో స్వచ్ఛత పనుల్లో పాల్గొంది. నోయిడాలోని ఇండియన్ అకాడమీ ఆఫ్ హైవే ఇంజనీర్స్లో  ‘స్వచ్ఛత కోసం శ్రమదానం’ కార్యకలాపాలు నిర్వహించారు. కంబోడియా, లావోస్, మయన్మార్, వియత్నాం నుంచి వచ్చి అక్కడ శిక్షణ తీసుకుంటున్నవారు కూడా ఈ పరిశుభ్రత కార్యక్రమానికి హాజరయ్యారు.
రక్షణ మంత్రిత్వ శాఖ
మలబార్-2020 నౌకాదళ విన్యాసాలు
భారత్-అమెరికా నౌకాదళాలు సంయుక్తంగా 1992 నుంచి మలబార్ విన్యాసాల్లో చేపట్టాయి. 2015లో జపాన్ కూడా చేరింది. 2018లో ఫిలిప్పైన్ సముద్రంలో, 2019లో జపాన్ సముద్రంలో సంయుక్త విన్యాసాలు సాగాయి. వచ్చే ఏడాది బంగాళాఖాతం, అరేబియా సముద్రంలో ఈ కార్యక్రమం ఉండొచ్చని అంచనా.
సముద్ర రక్షణ రంగంలో ఇతర దేశాలతో సహకారాన్ని పెంపొందించుకోవాలని భారత్ ఆశిస్తుండడం, ఆస్ట్రేలియాతో రక్షణ రంగ సహకారాన్ని పెంచుకున్న నేపథ్యంలో, మలబార్-2020లో ఆస్ట్రేలియా కూడా పాల్గొనే అవకాశం ఉంది.
ఈ ఏడాది, "నాన్ కాంటాక్ట్ - ఎట్ సీ" పద్ధతిలో విన్యాసాలు ఉంటాయి. సభ్య దేశాలను ఈ విన్యాసాలు మరింత చేరువ చేస్తాయి.
మలబార్-2020 విన్యాసాల సభ్య దేశాలు, సముద్ర రంగ భద్రతను పెంచుకునే ఏర్పాట్లలో ఉన్నాయి. ఆయా దేశాలన్నీ, ఇండో-పసిఫిక్కు స్వేచ్ఛాయుత, బహిరంగ, సమగ్ర మద్దతు ఇస్తాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 ఎమర్జెన్సీ రెస్పాన్స్ అండ్ హెల్త్ సిస్టమ్ ప్రిపేర్డ్ నెస్ ప్యాకేజి కింద రూ. 15,000 కోట్లు మంజూరు చేసిన భారత ప్రభుత్వం
కోవిడ్ -19 ఎమర్జెన్సీ రెస్పాన్స్ అండ్ హెల్త్ సిస్టమ్ ప్రిపరేషన్ ప్యాకేజీ కోసం భారత ప్రభుత్వం రూ.15,000 కోట్ల గణనీయమైన పెట్టుబడులను ప్రకటించింది. ఈ నిధులను కోవిడ్ -19 అత్యవసర ప్రతిస్పందన కింద  తక్షణం కొంత భాగాన్ని, మిగిలినది మధ్యస్థ కాలం మద్ధతు  కింద మిషన్ మోడ్ విధానంలో అందించే విధంగా విడుదల చేయనుంది.
కోవిడ్ పరీక్షలు మరియు కోవిడ్ -19 కు సంబంధించిన చికిత్సా సౌకర్యాల అభివృద్ది, భారతదేశంలో కోవిడ్ -19 వ్యాప్తిని తగ్గించడానికి అత్యవసర ప్రతిస్పందనను పెంచడం, అవసరమైన వైద్య పరికరాల కేంద్రీకృత సేకరణ మరియు కోవిడ్ సోకిన రోగుల చికిత్సకు అవసరమైన మందులు, భవిష్యత్తులో కోవిడ్ వ్యాప్తి నివారణ మరియు సంసిద్ధత కోసం ప్రయోగ శాలల ఏర్పాటు, నిఘా కార్యకలాపాలు ప్రోత్సహించేందుకు, బయో సెక్యూరిటీ సంసిద్ధత, మహమ్మారి వ్యాధుల పరిశోధన మరియు సంఘాలను ముందస్తుగా నిమగ్నం చేయడం, రిస్క్ కమ్యూనికేషన్ కార్యకలాపాలను నిర్వహించడం వంటి స్థితి స్థాపక జాతీయ మరియు రాష్ట్ర ఆరోగ్య వ్యవస్థలు లాంటి అనేక కార్యక్రమాలు ఆరోగ్య మరియు కుటుంబ సంక్షేమ మంత్రిత్వ శాఖ పరిధిలో అమలు చేయబడతాయి.
2020 మార్చి 24న గౌరవ ప్రధానమంత్రి జాతిని ఉద్దేశించి చేసిన ప్రసంగంలో ”కరోనా వైరస్ రోగులకు చికిత్స చేయడానికి మరియు దేశీయ వైద్య మౌలిక సదుపాయాలను బలోపేతం చేయడానికి కేంద్ర ప్రభుత్వం 15,000 కోట్ల రూపాయలను కేటాయించింది. ఇది వేగంగా అభివృద్ధి చెందడానికి వీలు కల్పిస్తుంది. కరోనా పరీక్షా సదుపాయాలు, వ్యక్తిగత రక్షణ సామగ్రి , ఐసోలేషన్ బెడ్స్, ఐసియూ పడకలు, వెంటిలేటర్లు మరియు ఇతర అవసరమైన పరికరాలు, అదే సమయంలో వైద్య మరియు పారామెడికల్ మానవ శక్తి శిక్షణ కూడా చేపట్టడం జరుగుతుంది. ఆరోగ్య సంరక్షణ కోసమే ప్రాధాన్యత ఇచ్చేలా నేను ఇప్పటికే రాష్ట్రప్రభుత్వాలను అభ్యర్థించాను. వారి అగ్ర ప్రాధాన్యత ఆరోగ్యంగానే పరిగణించబడుతుంది.” అని ప్రస్తావించారు.
ఖర్చులో ప్రధాన వాటా బలమైన అత్యవసర ప్రతిస్పందనను పెంచేందుకు జాతీయ మరియు రాష్ట్ర ఆరోగ్య వ్యవస్థలను బలోపేతం చేసేందుకు మరియు తర్వాత ఈ మహమ్మారికి సంబంధించిన పరిశోధన మరియు బహుళ రంగా జాతీయ సంస్థలు మరియు వన్ హెల్త్, కమ్యూనిటీ ఎంగేజ్ మరియు రిస్క్ కమ్యూనికేషన్ అమలు, నిర్వహణ సామర్థ్యం పెంపొందించడానికి వేదికలను బలోపేతం చేయడానికి ఉపయోగించబడుతుంది. ఈ మొత్తాన్ని వివిధ అమలు సంస్థల్లో  పరిస్థితులను ఈ వనరులను తిరిగి పొందేందుకు ఆరోగ్య మరియు కుటుంబ సంక్షేమ శాఖకు అధికారం ఉంది.
ఆరోగ్య రంగంలో ఎదురౌతున్న సవాళ్ళ నియంత్రణ మరియు వ్యూహాల అమలులో కేంద్ర ఆరోగ్య మరియు కుటుంబ సంక్షేమ శాఖ ప్రధాన పాత్ర పోషిస్తోంది. నేటికి, 157 ప్రభుత్వ మరియు 66 ప్రైవేట్ ప్రయోగశాలల నెట్ వర్క్ తో కూడిన మొత్తం 223 ల్యాబ్ లలో కఠినమైన స్క్రీనింగ్ ప్రక్రియను నిర్వహిస్తున్నాయి. ఇంకా ఈ మంత్రిత్వం ఇప్పటికే అత్యవసరంగా కోవిడ్ సమస్యను ఎదుర్కొనేందుకు అన్ని రాష్ట్రాలు మరియు కేంద్ర పాలిత ప్రాంతాలకు రూ. 4,113 కోట్లు అందజేయడం జరిగింది.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 175.86 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.89 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,75,86,44,620
|
|
అందుబాటులోని నిల్వలు
|
|
12,89,25,601
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 175.86 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 12.89 కోట్లకుపైగా  నిల్వలు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు/ కేంద్రపాలిత ప్రాంతలలో కోవిడ్-19 టీకాల లభ్యతకు సంబంధించి తాజా సమాచారం
- రాష్ట్రాలు/ కేంద్రపాలిత ప్రాంతలకు 187.03 కోట్ల కంటే ఎక్కువ టీకా డోసులు అందించబడ్డాయి
- 16.36 కోట్ల కంటే ఎక్కువ టీకా నిల్వలు, ఉపయోగించని టీకా డోసులు రాష్ట్రాలు/ కేంద్రపాలిత ప్రాంతాల వద్ద అందుబాటులో ఉన్నాయి
కేంద్ర ప్రభుత్వం దేశవ్యాప్తంగా కోవిడ్-19 టీకాల అందజేతను వేగవంతం చేయడానికి, మరియు దేశ వ్యాప్తంగా విస్తరించడానికి కట్టుబడి ఉంది. దేశవ్యాప్తంగా కోవిడ్-19 వ్యాక్సినేషన్ 16 జనవరి 2021న ప్రారంభమైంది. కోవిడ్-19 టీకా యొక్క సార్వత్రికీకరణ యొక్క కొత్త దశ 21 జూన్ 2021 నుండి ప్రారంభమైంది. దేశవ్యాప్తంగా కోవిడ్ వ్యాక్సినేషన్ డ్రైవ్లో భాగంగా, భారత ప్రభుత్వం రాష్ట్రాలు, కేంద్ర పాలిత ప్రాంతాలకు ఉచితంగా కోవిడ్ వ్యాక్సిన్లను అందించడం ద్వారా వారికి మద్దతునిస్తోంది. కోవిడ్-19 టీకాల
వ్యాక్సినేషన్ డ్రైవ్ సార్వత్రికీకరణ యొక్క కొత్త దశలో, దేశంలోని వ్యాక్సిన్ తయారీదారులు ఉత్పత్తి చేస్తున్న 75% వ్యాక్సిన్లను రాష్ట్రాలు మరియు కేంద్ర పాలిత ప్రాంతాలకు కేంద్ర ప్రభుత్వం సేకరించి  సరఫరా చేస్తుంది.
|
|
టీకా మోతాదులు
|
|

|
|
సరఫరా చేసినది
|
|
1,87,03,45,095
|
|
అందుబాటులో ఉన్న నిల్వ
|
|
16,36,11,316
187.03 కోట్ల కంటే ఎక్కువ  వ్యాక్సిన్ డోసులు రాష్ట్రాలు/యూటీలకు ఇప్పటివరకు కేంద్ర ప్రభుత్వం ద్వారా అందించబడ్డాయి. భారతదేశం  మరియు ప్రత్యక్ష రాష్ట్ర సేకరణ వర్గం ద్వారా దీనిని కేంద్ర సేకరిస్తోంది.
16.36 కోట్ల  కంటే ఎక్కువ నిల్వ మరియు ఉపయోగించని కోవిడ్ వ్యాక్సిన్ డోస్లు ఇప్పటికీ రాష్ట్రాలు/యుటీల అందుబాటులో ఉండి నిర్వహించబడుతున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 213.72 కోట్ల డోసులు  అందించారు
గత 24 గంటల్లో 19,93,670 డోసులు అందించారు
దేశవ్యాప్త క్రియాశీల కేసుల సంఖ్య 52,336
మొత్తం కేసుల్లో క్రియాశీల కేసులు 0.12%
ప్రస్తుత రికవరీ రేటు 98.69%
గత 24 గంటల్లో 6,032 మంది కోలుకున్నారు. దీంతో, కోలుకున్నవారి మొత్తం సంఖ్య 4,38,86,496 కు పెరిగింది.
గత 24 గంటల్లో 4,417 కొత్త కేసులు నమోదయ్యాయి.
రోజువారీ పాజిటివిటీ రేటు 1.20%
వారపు పాజిటివిటీ రేటు 2.06%
గత 24 గంటల్లో చేసిన 3,67,490 కొవిడ్ పరీక్షలతో కలిపి ఇప్పటివరకు 88.77 కోట్ల పరీక్షలు చేశారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వరి ధాన్యం సేకరణ కోసం 41,084 మంది రైతులకు దాదాపు రూ.1,082 కోట్లు చెల్లింపు
2020-21 ఖరీఫ్ మార్కెటింగ్ సీజన్లో పత్తి సేకరణ కూడా ప్రారంభం
2020-21 ఖరీఫ్ మార్కెటింగ్ సీజన్లో దేశవ్యాప్తంగా వరి ధాన్యం సేకరణ ఇప్పటికే చురుగ్గా సాగుతోంది. ఈనెల 3వ తేదీ నాటికి మొత్తం 5,73,339 మె.ట. సేకరణ పూర్తయింది. 41,084 మంది రైతుల నుంచి ఈ ధాన్యం సేకరించి, కనీస మద్దతు ధరగా రూ.1,082.464 కోట్లు చెల్లించారు.
2020-21 ఖరీఫ్ మార్కెటింగ్ సీజన్లో, ఈ నెల 1వ తేదీ నుంచి గింజ పత్తి  సేకరణ కూడా ప్రారంభమైంది. ఈనెల 3వ తేదీ వరకు, 29 మంది రైతుల నుంచి 147 బేళ్ల పత్తిని 'కాటన్ కార్పొరేషన్ ఆఫ్ ఇండియా' సేకరించింది. కనీస మద్దతు ధరగా రూ.40.8 లక్షలు చెల్లించింది.
మంత్రిమండలి
ఆధునీకరించిన ఎలక్ర్టానిక్ తయారీ క్లస్టర్  స్కీమ్ కు కేబినెట్ ఆమోదం
ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర కేబినెట్ ఆధునికీకరించిన ఎలక్ర్టానిక్స్ తయారీ క్లస్టర్ల  స్కీమ్ కు ఆర్థిక సహాయానికి ఆమోదముద్ర వేసింది. ఇఎంసిల్లో ప్రపంచ శ్రేణి ఉమ్మడి సదుపాయాలు,వసతుల అభివృద్ధికి ఈ స్కీమ్ ద్వారా ఆర్థిక సహాయం అందచేస్తారు. ఇఎంసిలు దేశంలో ఇఎస్ డిఎం సెక్టార్ వృద్ధికి దోహదపడడంతో పాటు ఎంటర్ ప్రెన్యూర్ షిప్ కు అనుకూలమైన వాతావరణం ఏర్పాటు కావడానికి, ఇన్నోవేషన్ అభివృద్ధికి, ఆ రంగంలో పెట్టుబడులు ఆకర్షించడం ద్వారా ఆర్థికాభివృద్ధిని ఉత్తేజితం చేయడానికి, ఉపాధి అవకాశాలు, పన్ను ఆదాయాల పెరుగుదలకు దోహదపడుతుంది.
, ఉమ్మడి సదుపాయాల సెంటర్లు  ఏర్పాటు చేయడానికి అవసరమైన మద్దతు ఈ స్కీమ్ అందచేస్తుంది. ఇఎస్ డిఎం యూనిట్ల ఏర్పాటుకు అవసరం అయిన మౌలికవసతులు, సదుపాయాలు, ఇతర ఉమ్మడి సదుపాయాల ఏర్పాటు కోసం తక్కువ విస్తరణ గల నిర్దేశిత భౌగోళిక ప్రదేశాలను ఏర్పాటు చేస్తుంది. ఉమ్మడి సదుపాయాల సెంటర్లు  ఏర్పాటు చేయడానికి సంబంధిత ప్రదేశంలో నిర్దిష్ట సంఖ్యలో ఇఎస్ డిఎం సెంటర్లు పని చేస్తూ ఉండాలి. అలాంటి ఇఎంసిలు, పారిశ్రామిక ప్రాంతాలు, పార్కులు, పారిశ్రామిక కారిడార్లలో ఉమ్మడి సాంకేతిక మౌలిక వసతుల మెరుగుదలకు, ఉమ్మడి సదుపాయాల కల్పనపై దృష్టి పెట్టాలి.
ఆర్థిక భారం
ఇఎంసి 2.0 స్కీమ్ కు మొత్తం పెట్టుబడి రూ.3762.25 కోట్లు. ఇందులో రూ.3725 కోట్లు ఆర్థిక సహాయం కాగా రూ.37.25 కోట్లు పాలనాపరమైన ఖర్చులు ఉంటాయి. ఎనిమిది సంవత్సరాల కాలం ఈ స్కీమ్ విస్తరిస్తుంది.
ప్రయోజనాలు
ఈ స్కీమ్ ద్వారా ఇఎస్ డిఎం రంగంలో పెట్టుబడుల ఆకర్షణకు, ఉపాధి అవకాశాల పెంపునకు వీలుగా ఎలక్ర్టానిక్ పరిశ్రమకు అవసరం అయిన విస్తారమైన మౌలిక వసతులు ఏర్పాటవుతాయి. దీని వల్ల ఈ దిగువ ప్రయోజనాలుంటాయి.
i.ఎలక్ర్టానిక్ రంగంలో పెట్టుబడుల ఆకర్షణకు రెడీగా ఉపయోగించుకోగల మౌలిక వసతులు, ప్లగ్ అండ్ ప్లే సదుపాయాలు అందుబాటులోకి వస్తాయి.
ii. ఎలక్ర్టానిక్స్ రంగంలోకి కొత్త పెట్టుబడులు వస్తాయి.
iii.తయారీ యూనిట్ల ద్వారా ఉపాధి కల్పన జరుగుతుంది.
iv. తయారీ యూనిట్లు చెల్లించే పన్నుల ద్వారా ఆదాయాలు వస్తాయి.
పూర్వాపరాలు...
ఎలక్ర్టానిక్స్ తయారీకి అవసరం అయిన మౌలికవసతులతో కూడిన వాతావరణం కల్పించేందుకు ఎలక్ర్టానిక్స్, ఇన్ఫర్మేషనల్ టెక్నాలజీ మంత్రిత్వ శాఖ ఈ స్కీమ్ ను నోటిఫై చేసింది.2017 అక్టోబర్ వరకు ఈ స్కీమ్ దరఖాస్తులకు తెరిచి ఉంది. అనుమతించిన ప్రాజెక్టులకు నిధుల అందించడానికి 5 సంవత్సరాల కాలపరిమితి  నిర్దేశించారు. ఇఎంసి స్కీమ్ కింద దేశంలోని 15 రాష్ర్టాల్లో 3565 ఎకరాల విస్తీర్ణంలో రూ.3898 కోట్ల ప్రాజెక్టు వ్యయం, రూ.1577 కోట్ల ప్రభుత్వ గ్రాంట్ ఇన్ ఎయిడ్ తో 20 కొత్త ఇఎంసిలు. 3 సిఎంసిలు ఏర్పాటవుతాయి.
దేశంలో ఎలక్ర్టానిక్స్ పరిశ్రమకు అవసరం అయిన మౌలిక వసతులు మరింతగా బలోపేతం చేయడానికి, ఎలక్ర్టానిక్ విలువ ఆధారిత వ్యవస్థ మరింత లోతుగా పాతుకునేందుకు సహాయపడడానికి ఆ స్కీమ్ ను ఆధునికీకరించి కొనసాగించాల్సిన అవసరం ఏర్పడింది.
2014-15 సంవత్సరంలో ఎలక్ర్టానిక్స్ ఉత్పత్తి రూ.1,90,366 కోట్లుండగా  2018-19 నాటికి 25 శాతం వార్షిక వృద్ధిరేటుతో  రూ.4,58,006  పెరిగింది. ప్రపంచంలో ఎలక్ర్టానిక్స్ తయారీలో భారతదేశం వాటా 2012లో 1.3 శాతం ఉండగా 2018 నాటికి 3 శాతానికి పెరిగింది. భారత జిడిపిలో ఈ రంగం వాటా 2.3 శాతం ఉంది.
రైల్వే మంత్రిత్వ శాఖ
కొవిడ్-19 లాక్డౌన్ సమయంలో సామాన్య ప్రజల వినియోగం కోసం చక్కెర, ఉప్పు మరియు వంట నూనెలను సరఫరా చేయడానికి హామీ ఇచ్చిన భారతీయ రైల్వే
23 మార్చి నుండి 4 ఏప్రిల్ 2020 వరకు 1342 వాగన్ల చక్కెర, 958 వాగన్ల ఉప్పు మరియు378 వాగన్ల/టాంకుల వంట నూనెలను రవాణా చేసిన భారతీయ రైల్వే
కొవిడ్ -19 లాక్డౌన్ సమయంలో సామన్య ప్రజానీకానికి చక్కెర, ఉప్పు మరియు వంట నూనెల సరఫరాలో ఎటువంటి ఇబ్బంది కలగకుండా ఉండేందుకు అన్ని చర్యలు తీసుకుంటున్నట్లు భారతీయ రైల్వే హామీ ఇచ్చింది. ఈ సమయంలో అత్యవసర వస్తువులను వాగన్లలోనికి ఎక్కించడం, రవాణా మరియు దించడం వంటి కార్యక్రమాలు వేగవంతంగా జరుగుతున్నాయి.
గత 13 రోజులుగా, 23 మార్చి నుండి 4 ఏప్రిల్ 2020 వరకు భారతీయ రైల్వే వరకు 1342 వాగన్ల చక్కెర, 958 వాగన్ల ఉప్పు మరియు378 వాగన్ల/టాంకుల వంట నూనెలను రవాణా చేసింది. అందుకు సంబంధించిన వివరాలు ఈ క్రింది విధంగా ఉన్నాయి
|
|
క్ర.సం.
|
|
తేది
|
|
చక్కెర వాగన్ల సంఖ్య
|
|
ఉప్పు వాగన్ల సంఖ్య
|
|
వంట నూనెల వాగన్ల సంఖ్య
|
|
1.
|
|
23.03.2020
|
|
42
|
|
168
|
|
-
|
|
2.
|
|
24.03.2020
|
|
-
|
|
168
|
|
50
|
|
3.
|
|
25.03.2020
|
|
42
|
|
42
|
|
-
|
|
4.
|
|
26.03.2020
|
|
42
|
|
42
|
|
-
|
|
5.
|
|
27.03.2020
|
|
42
|
|
42
|
|
-
|
|
6.
|
|
28.03.2020
|
|
126
|
|
42
|
|
50
|
|
7.
|
|
29.03.2020
|
|
210
|
|
42
|
|
42
|
|
8.
|
|
30.03.2020
|
|
252
|
|
8
|
|
-
|
|
9.
|
|
31.03.2020
|
|
293
|
|
84
|
|
-
|
|
10.
|
|
01.04.2020
|
|
210
|
|
-
|
|
-
|
|
11.
|
|
02.04.2020
|
|
-
|
|
133
|
|
64
|
|
12.
|
|
03.04.2020
|
|
41
|
|
103
|
|
122
|
|
13.
|
|
04.04.2020
|
|
42
|
|
84
|
|
50
|
|
|
|
మొత్తం
|
|
1342
|
|
958
|
|
378
సరుకు రవాణా, ఎక్కించడం, దించడం వంటి కార్యక్రమాలను అధికారు చాలా సునిశితంగా పర్యవేక్షిస్తున్నారు. సరుకు ఎక్కించడం, దించడంలో కొన్ని చోట్ల ఎదుర్కొన్న సమస్యలను భారతీయ రైల్వే సమర్థవంతంగా పరిష్కరించింది. ఈ సరుకుల సరఫరాలో ఏదైన సమస్యలు వచ్చినట్లైతే వెంటనే పరిష్కరించడానికి భారతీయ రైల్వే కేంద్ర హోం మంత్రిత్వ శాఖ మరియు రాష్ట్ర ప్రభుత్వాలతో ఎప్పటికప్పుడు సంప్రదిస్తూ తగిన కృషి చేస్తున్నది.
(Visitor Counter : 181
హోం మంత్రిత్వ శాఖ
మానవ అక్రమ రవాణా కేసులు
కేంద్ర హోం వ్యవహారాల మంత్రిత్వశాఖ , క్రై మాక్ పేరుతో, నేరాలకు
సంబంధించిన సమాచారాన్ని అందించే బహుళ ఏజెన్సీ వ్యవస్థను 2020 సంవత్సరంలో జాతీయస్థాయిలో ఏర్పాటు చేసింది.
కీలక నేరాలు, మానవ అక్రమ రవాణా కేసులకు సంబంధించిన సమాచారాన్ని క్రై –మాక్ దేశవ్యాప్తంగా ఎప్పటికప్పుడు అందిస్తుంది.
దేశవ్యాప్తంగా గల పోలీసులను అప్రమత్తం చేయడానికి , కీలకమైన నేరాల సమాచారం అందించడానికి , క్రై – మాక్ను ఏర్పాటు చేశారు.
క్రై –మాక్ ద్వారా దేశవ్యాప్తంగా వివిధ రాష్ట్రాలు, కేంద్ర పాలిత ప్రాంతాల పోలీసు అధికారుల మధ్య సమన్వయానికి క్రైమాక్ సమర్ధంగా ,సత్వర సమాచార సాధనంగా ఉపకరిస్తోంది. ఏ నేరానికి సంబంధించిన సమాచారం అయినా సురక్షితంగా, కట్టుదిట్టమైనరీతిలో చేరవేయడానికి వీలు కల్పిస్తోంది.
దీనివల్ల బాధితులను గుర్తించడానికి, నేరాల నిరోధం, నేరాల గుర్తింపు, దర్యాప్తునకు కూడా ఇది ఉపయోగపడుతుంది.
జాతీయ నేర రికార్డుల బ్యూరో, వివిధ రాష్ట్రాలు, కేంద్రపాలిత ప్రాంతాల నుంచి తనకు అందిన నేరాల సమాచారాన్ని క్రోడీకరించి ,దానిని ఇండియాలో నేరాలు పేరుతో వార్షిక నివేదికను వెలువరిస్తుంది.
తాజాగా ప్రచురణ అయిన నివేదిక 2021 నేర గణాంకాలకు సంబంధించినది .దీని ప్రకారం మానవ అక్రమ రవాణాకు సంబంధించి 2021 లో మొత్తం 2,189 కేసులు నమోదు కాగా, అందులో 1645 కేసులలో చార్జిషీటు దాఖలు చేశారు.
పోలీసుల, పబ్లిక్ ఆర్డర్ అనేవి రాజ్యాంగంలోని ఏడవ షెడ్యూలు కింద రాష్ట్ర జాబితాలోని అంశాలు. అందువల్ల, మానవ అక్రమ రవాణాను నిరోధించవలసిన బాధ్యత ప్రధానంగా ఆయా రాష్ట్ర ప్రభుత్వాలు, కేంద్రపాలిత ప్రాంతాలపై ఉంది.
అయినప్పటికీ, కేంద్ర హోం వ్యవహారాల మంత్రిత్వశాఖ, రాష్ట్రాలు, కేంద్రపాలిత ప్రభుత్వాల చర్యలకు తోడుగా, మానవ అక్రమరవాణా తదితరాలను నిరోధించడం, ఇలాంటి సమస్యను ఎదుర్కొనేందుకు ఎప్పటికప్పుడు
వివిధ అడ్వయిజరీల రూపంలో మార్గదర్శకాలు జారీ చేస్తుంటుంది. ఈ అడ్వయిజరీలు www.mha.gov.in. వెబ్సైట్ లో ఉంటాయి.
మానవ అక్రమ రవాణా కేసులతో ప్రమేయం ఉన్నవ్యక్తులు, ముఠాలను గుర్తించేందుకు , వారికి సంబంధించిన సమాచారం, వారికిగల సంబంధాలు, వారు నేరాలకు పాల్పడే తీరు వంటి వాటిపై సమాచారసేకరణకు,
నిఘాకు తగిన ఏర్పాట్లు చేసుకోవాలని కేంద్ర హోం మంత్రిత్వశాఖ రాష్ట్రాలు, కేంద్రపాలిత ప్రాంతాలకు సూచించింది.
అలాగే మానవ అక్రమ రవాణా కేసులకు సంబంధించి అన్ని స్థాయిలలో తగిన చైతన్యం కల్పించేందుకు తగిన చర్యలు తీసుకోవలసిందిగా కూడా రాష్ట్రాలు,కేంద్ర పాలిత ప్రాంతాలను హోంమంత్రిత్వశాఖ కోరింది.
ఈ దిశగా కమ్యూనిటీ అవగాహనా కార్యక్రమాలు, స్థానిక పంచాయతీల ప్రతినిధులతో సమావేశాలు నిర్వహించి మానవ అక్రమ రవాణా ఘటనలు జరగకుండా చర్యలు తీసుకోవాలని సూచించింది.
దేశంలోని అన్ని జిల్లాలలో మానవ అక్రమరవాణా నిరోధానికి, మానవ అక్రమ రవాణా నిరోధ విభాగాలను ఏర్పాటుచేసేందుకు రాష్ట్రాలు,కేంద్రపాలిత ప్రాంతాలకు హోంమంత్రిత్వశాఖ ఆర్థికసహాయం కూడా అందించింది.
మానవ అక్రమరవాణా నిరోధానికి సంబంధించిన అంశాలపై న్యాయ అధికారులు, పోలీసు అధికారులను చైతన్య పరిచేందుకు న్యాయ సదస్సులు,రాష్ట్రస్థాయి సదస్సులనిర్వహణకు రాష్ట్రాలు కేంద్రపాలిత ప్రాంతాలకు కూడా
హోం మంత్రి త్వశాఖ ఆర్థిక తోడ్పాటును అందిస్తున్నది. ఈ విషయాన్ని కేంద్ర హోంశాఖ సహాయమంత్రి శ్రీ అజయ్ కుమార్ మిశ్ర , ఒక లిఖితపూర్వక సమాధానంలో లోక్సభకు తెలిపారు.